HU Az Európai Unió Hivatalos Lapja L 146/14

A BIZOTTSÁG 634/2007/EK RENDELETE

(2007. június 7.)

a Saccharomyces cerevisiae NCYC R397-ből előállított szeleno-metionin takarmány-adalékanyagként való engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,

mivel:

(1) Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedélyek odaítélésének feltételeiről, illetve a kapcsolódó eljárásokról.

(2) Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

(3) A kérelem a „tápértékkel rendelkező adalékanyagok” adalékanyag-kategóriába sorolandó, a Saccharomyces cerevisiae NCYC R397-ből előállított szeleno-metionin készítmény valamennyi állatfaj takarmány-adalékanyagaként való engedélyezésére vonatkozik.

(4) Az Európai Élelmiszer-biztonsági Hatóság (a továbbiakban: a Hatóság) 2006. december 5-i véleményében (2) megállapította, hogy a Saccharomyces cerevisiae NCYC R397-ből előállított szeleno-metionin nincs káros hatással az emberi vagy az állati egészségre, illetve a környezetre. A Hatóság továbbá arra a következtetésre jutott, hogy a Saccharomyces cerevisiae NCYC R397-ből előállított szeleno-metionin nem jelent egyéb olyan kockázatot, amely az 1831/2003/EK rendelet 5. cikkének (2) bekezdése értelmében kizárná az engedélyezést. Az említett vélemény szerint a készítmény használata biológiailag rendelkezésre álló szelénforrásnak tekinthető, és megfelel a valamennyi állatfajnak szánt, tápértékkel rendelkező adalékanyagokra vonatkozó feltételeknek. A Hatóság javasolja véleményében a megfelelő intézkedések bevezetését a felhasználók biztonsága érdekében. Úgy véli, nincs szükség a forgalomba hozatalt követően különleges nyomonkövetési követelményekre. A vélemény ellenőrzi az 1831/2003/EK rendelettel létrehozott közösségi referencia-laboratórium által benyújtott, a takarmányban lévő takarmány-adalékanyag vizsgálatának analitikai módszeréről szóló jelentést is.

(5) Az említett készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően engedélyezni kell a szóbanforgó készítmény használatát az e rendelet mellékletében meghatározottak szerint.

(6) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2007. június 7-én. a Bizottság részéről Markos KYPRIANOU a Bizottság tagja

(1) HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.

(2) Opinion of the Scientific Panel on Additives and Products or Substances used in Animal Feed on the safety and efficacy of the product Selenium enriched yeast (Saccharomyces cerevisiae NCYC R397) as a feed additive for all species in accordance with Regulation (EC) No 1831/2003. Elfogadva 2006. december 5-én. The EFSA Journal (2006) 430, 1–23. o.